**ДОКЛАД НА КОМИСИЯТА**

**ЗА РАБОТАТА НА КОМИТЕТИТЕ ПРЕЗ 2016 ГОДИНА**

Съгласно член 10, параграф 2 от Регламент (ЕС) № 182/2011 за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията[[1]](#footnote-1) (наричан по-нататък „Регламент относно комитологията“) Комисията представя годишен доклад за работата на комитетите през 2016 г.

Настоящият доклад съдържа преглед на случилото се в системата на комитологията през 2016 г. и резюме на дейностите на комитетите. Той е придружен от работен документ на службите на Комисията, съдържащ подробна статистика за работата на отделните комитети.

**1.** **Преглед на случилото се в системата на комитология през 2016 г.**

**1.1** **Общо развитие**

Както бе описано в годишния доклад за 2013 г.[[2]](#footnote-2), всички процедури по комитология, предвидени в предходното Решение относно комитологията[[3]](#footnote-3), с изключение на процедурата по регулиране с контрол (ПРК), бяха автоматично адаптирани към новите процедури по комитология, предвидени в Регламента относно комитологията (Регламент (ЕС) № 182/2011).

Следователно през 2016 г. комитетите по комитология са функционирали съгласно процедурите, определени в Регламента относно комитологията, а именно по консултиране (член 4) и по разглеждане (член 5), както и съгласно процедурата по регулиране с контрол (ПРК), определена в член 5а от Решението относно комитологията.

В Междуинституционалното споразумение за по-добро законотворчество от 13 април 2016 г.[[4]](#footnote-4) се припомня необходимостта от привеждане в съответствие на процедурата по регулиране с контрол:

„Трите институции признават необходимостта цялото действащо законодателство да се приведе в съответствие с правната рамка, въведена с Лисабонския договор, и по-специално нуждата да бъде даден пълен приоритет на бързото привеждане в съответствие на всички основни актове, които все още се позовават на процедурата по регулиране с контрол. Комисията ще предложи посоченото привеждане в съответствие до края на 2016 г.“

В съответствие с този ангажимент Комисията прие ново предложение за привеждане на основните актове, предвиждащи процедурата по регулиране с контрол, в съответствие с разпоредбите за делегирани актове и актове за изпълнение[[5]](#footnote-5). Тя прие и второ предложение, което се отнася конкретно до привеждането в съответствие на основните актове в областта на правосъдието[[6]](#footnote-6). Междуинституционалните преговори по двете досиета започнаха през 2017 г.

През 2016 г. Комисията представи доклад за прилагането на Регламент (ЕС) № 182/2011[[7]](#footnote-7) пет години след влизането му в сила.

През септември 2016 г. в своята реч за състоянието на Съюза, произнесена пред Европейския парламент, председателят на Комисията обяви инициатива на Комисията за укрепване на демократичния характер на процедурата по комитология, като заяви: *„Не е редно, когато държавите от ЕС не могат да се споразумеят помежду си дали да забранят употребата на глифозат в хербицидите, Парламентът и Съветът да принуждават Комисията да вземе решение. Затова ще променим тези правила, тъй като демокрацията не изглежда така.“*[[8]](#footnote-8)

Вследствие на изявлението на председателя на 13 февруари 2017 г. Комисията прие предложение за Регламент на Европейския парламент и на Съвета за изменение на Регламент (ЕС) № 182/2011 за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (COM(2017) 85/3).

От 1 юли 2016 г. Комисията започна да публикува проекти на актове за изпълнение и на актове по процедурата за регулиране с контрол за период от четири седмици, осигуряващ възможност за обществено обсъждане[[9]](#footnote-9). Това е важен елемент от новия подход за прозрачност и е резултат от ангажимента, поет в съобщението за по-добро регулиране от 2015 г.[[10]](#footnote-10): „За период от четири седмици обществено достъпни ще бъдат и важни актове за изпълнение, за които се изисква становището на комитет, като по този начин заинтересованите страни ще могат да предоставят коментарите си преди вота на държавите членки в съответния комитет.“ След като се направи оценка на получената обратна информация, проектът на акт се представя за гласуване от съответния комитет. По време на заседанието на комитета Комисията разяснява как е била взета предвид тази обратна информация и включва това обяснение в обобщения протокол от заседанието (който е публично достъпен в регистъра на комитологията[[11]](#footnote-11)).

**1.2** **Развитие в съдебната практика**

Във връзка с решението на Съда от 1 март 2016 г. по дело C-440/14, National Iranian Oil Company/Съвет, което не засяга пряко упражняването от страна на Комисията на изпълнителните ѝ правомощия, но е важно с оглед на мотивите, които обосновават предоставянето на изпълнителни правомощия на Съвета в някои изключителни случаи[[12]](#footnote-12).

**2.** **Преглед на дейностите**

**2.1** **Брой на комитетите и на заседанията**

Важно е да се прави разграничение между комитетите по комитология, от една страна, и други структури, по-специално „експертните групи“, създадени от самата Комисия, от друга страна. Тези групи предоставят експертни познания на Комисията[[13]](#footnote-13) при изготвянето и изпълнението на политиките, както и на делегираните актове, докато комитетите по комитология подпомагат Комисията при упражняването на изпълнителните правомощия, които са ѝ предоставени с основни правни актове. Настоящият доклад е посветен изключително на комитетите по комитология. Броят на действащите комитети по комитология в периода 1 януари—31 декември 2016 г. бе изчислен по сектор на дейност (вж. таблица I). С цел да се даде възможност за сравнение са представени и данните за предходната година (към 31 декември 2015 г.). Подразделенията и конфигурациите не са отчетени отделно, тъй като принадлежат към даден основен комитет.

**ТАБЛИЦА I — Общ брой на комитетите**

|  |  |  |
| --- | --- | --- |
| **Сектор на политиката** | **2016 г.** | **2015 г.** |
| **AGRI (Земеделие и развитие на селските райони)** | 17 | 18 |
| **BUDG (Бюджет)** | 2 | 2 |
| **CLIMA (Действия по климата)** | 5 | 5 |
| **CNECT (Съобщителни мрежи, съдържание и технологии)** | 6 | 5 |
| **DEVCO (Международно сътрудничество и развитие)** | 5 | 5 |
| **DIGIT (Информатика)** | 1 | 2 |
| **EAC (Образование и култура)** | 2 | 5 |
| **ECFIN (Икономически и финансови въпроси)** | 1 | 1 |
| **ECHO (Хуманитарна помощ и гражданска защита)** | 2 | 2 |
| **EMPL (Трудова заетост, социални въпроси и приобщаване)** | 5 | 4 |
| **ENER (Енергетика)** | 14 | 14 |
| **ENV (Околна среда)** | 30 | 31 |
| **ESTAT (Евростат)** | 6 | 6 |
| **FISMA (Финансова стабилност, финансови услуги и съюз на капиталовите пазари)** | 8 | 8 |
| **FPI (Служба за инструментите в областта на външната политика)** | 4 | 4 |
| **GROW (Вътрешен пазар, промишленост, предприемачество и МСП)** | 41 | 43 |
| **HOME (Миграция и вътрешни работи)** | 13 | 11 |
| **JUST (Правосъдие и потребители)** | 23 | 21 |
| **MARE (Морско дело и рибарство)** | 4 | 4 |
| **MOVE (Мобилност и транспорт)** | 31 | 30 |
| **NEAR (Политика за съседство и преговори за разширяване)** | 3 | 3 |
| **OLAF (Европейска служба за борба с измамите)** | 1 | 1 |
| **REGIO (Регионална и селищна политика)** | 1 | 1 |
| **RTD (Научни изследвания и иновации)** | 5 | 5 |
| **SANTE (Здравеопазване и безопасност на храните)** | 21 | 21 |
| **SG (Генерален секретариат)** | 3\* | 3\* |
| **TAXUD (Данъчно облагане и митнически съюз)** | 11 | 11 |
| **TRADE (Търговия)** | 12 | 14 |
| **ОБЩО:** | **277** | **280** |

\* *Включително апелативния комитет (за нуждите на регистъра на комитологията апелативният комитет е регистриран като комитет, за който отговорната служба е Генералният секретариат; на практика той се управлява от всички засегнати служби).*

През 2016 г. комитетите по комитология можеха като цяло да се класифицират според вида на процедурата, по реда на която осъществяват дейността си (процедура по консултиране, процедура по разглеждане, процедура по регулиране с контрол — вж. таблица II). Някои комитети, които прилагаха повече от една процедура, бяха отделени от комитетите, извършващи дейност съгласно една-единствена процедура.

**ТАБЛИЦА II — Брой на комитетите по процедури (2016 г.)**

|  |  |  |
| --- | --- | --- |
|   | **Вид на процедурата** |  |
| **Консултиране** | **Разглеждане** | **Регулиране с контрол** | **Работи, следвайки няколко процедури** | **ОБЩО:** |
| **AGRI** | 0 | 11 | 0 | 6 | 17 |
| **BUDG** | 1 | 1 | 0 | 0 | 2 |
| **CLIMA** | 0 | 1 | 0 | 4 | 5 |
| **CNECT** | 0 | 3 | 0 | 3 | 6 |
| **DEVCO** | 0 | 2 | 0 | 3 | 5 |
| **DIGIT** | 0 | 1 | 0 | 0 | 1 |
| **EAC** | 0 | 1 | 0 | 1 | 2 |
| **ECFIN** | 0 | 0 | 0 | 1 | 1 |
| **ECHO** | 0 | 1 | 0 | 1 | 2 |
| **EMPL** | 0 | 0 | 2 | 3 | 5 |
| **ENER** | 2 | 6 | 3 | 3 | 14 |
| **ENV** | 0 | 6 | 5 | 19 | 30 |
| **ESTAT** | 0 | 2 | 0 | 4 | 6 |
| **FISMA** | 0 | 1 | 2 | 5 | 8 |
| **FPI** | 0 | 3 | 0 | 1 | 4 |
| **GROW** | 6 | 9 | 4 | 22 | 41 |
| **HOME** | 2 | 8 | 0 | 3 | 13 |
| **JUST** | 7 | 5 | 4 | 7 | 23 |
| **MARE** | 0 | 2 | 0 | 2 | 4 |
| **MOVE** | 3 | 8 | 4 | 16 | 31 |
| **NEAR** | 1 | 1 | 0 | 1 | 3 |
| **OLAF** | 0 | 1 | 0 | 0 | 1 |
| **REGIO** | 0 | 0 | 0 | 1 | 1 |
| **RTD** | 0 | 4 | 0 | 1 | 5 |
| **SANTE** | 0 | 10 | 0 | 11 | 21 |
| **SG** | 0 | 2 | 0 | 1 | 3 |
| **TAXUD** | 1 | 8 | 0 | 2 | 11 |
| **TRADE** | 2 | 4 | 0 | 6 | 12 |
| **ОБЩО:** | **25** | **101** | **24** | **127** | **277** |

\* *Включително апелативния комитет.*

Броят на комитетите не е единственият показател за дейността на равнище комитология. *Броят на заседанията*, които са били проведени, както и *броят на писмените процедури[[14]](#footnote-14)*, използвани през 2016 г., също отразяват интензивността на работата като цяло, както на секторно равнище, така и в отделните комитети (таблица III).

**ТАБЛИЦА III — Брой на заседанията и на писмените процедури**

|  |  |  |  |
| --- | --- | --- | --- |
|  | **Брой на комитетите**  | **Заседания** | **Писмени процедури** |
| **2016 г.** | **2015 г.** | **2016 г.** | **2015 г.** |
| **AGRI** | 17 | 111 | 145 | 7 | 10 |
| **BUDG** | 2 | 4 | 4 | 0 | 0 |
| **CLIMA** | 5 | 7 | 6 | 1 | 1 |
| **CNECT** | 6 | 18 | 15 | 12 | 11 |
| **DEVCO** | 5 | 18 | 16 | 11 | 7 |
| **DIGIT** | 1 | 2 | 3 | 0 | 0 |
| **EAC** | 2 | 5 | 4 | 3 | 1 |
| **ECFIN** | 1 | 0 | 1 | 0 | 0 |
| **ECHO** | 2 | 4 | 6 | 4 | 5 |
| **EMPL** | 5 | 4 | 4 | 1 | 5 |
| **ENER** | 14 | 12 | 16 | 4 | 2 |
| **ENV** | 30 | 26 | 38 | 11 | 12 |
| **ESTAT** | 6 | 6 | 6 | 5 | 5 |
| **FISMA** | 8 | 11 | 8 | 13 | 9 |
| **FPI** | 4 | 5 | 2 | 2 | 3 |
| **GROW** | 41 | 63 | 76 | 36 | 28 |
| **HOME** | 13 | 36 | 29 | 65 | 31 |
| **JUST** | 23 | 22 | 10 | 4 | 5 |
| **MARE** | 4 | 6 | 11 | 5 | 4 |
| **MOVE** | 31 | 52 | 51 | 25 | 22 |
| **NEAR** | 3 | 7 | 7 | 12 | 19 |
| **OLAF** | 1 | 1 | 2 | 1 | 0 |
| **REGIO** | 1 | 1 | 1 | 0 | 0 |
| **RTD** | 5 | 57 | 57 | 263 | 205 |
| **SANTE** | 21 | 117 | 106 | 437 | 437 |
| **SG** | 3 | 5\* | 5\* | 0 | 1 |
| **TAXUD** | 11 | 50 | 65 | 22 | 20 |
| **TRADE** | 12 | 24 | 25 | 38 | 25 |
| **ОБЩО** | **277** | **674** | **719** | **982** | **868** |

*\* 5 заседания на апелативния комитет.*

**2.2** **Брой на становищата и на актовете/мерките за изпълнение**

Както винаги, в настоящия доклад се посочва общият брой на официалните *становища*, дадени от комитетите, и на последвалите *актове*/*мерки за изпълнение*, приети от Комисията[[15]](#footnote-15). Чрез тези данни се измерват количествено осезаемите „резултати“ от работата на комитетите (вж. таблица IV). От общия брой на проектите на актове за изпълнение, изпратени до комитетите през 2016 г., ЕП е приел 12 резолюции въз основа на член 11 от Регламента за комитологията, а Съветът не е приел нито една такава резолюция.

**ТАБЛИЦА IV — Брой на становищата и на приетите актове/мерки за изпълнение**

|  |  |  |  |
| --- | --- | --- | --- |
|   | **Становища[[16]](#footnote-16)** | **Приети актовеза изпълнение** | **Приетимерки съгласно ПРК** |
|  | **2016 г.** | **2015 г.** | **2016 г.** | **2015 г.** | **2016 г.** | **2015 г.** |
| **AGRI** | 110 | 116 | 105 | 116 | 1 | 1 |
| **BUDG** | 7 | 4 | 0 | 4 | 0 | 0 |
| **CLIMA** | 7 | 7 | 6 | 7 | 0 | 1 |
| **CNECT** | 20 | 20 | 14 | 12 | 0 | 1 |
| **DEVCO** | 57 | 57 | 55 | 58 | 0 | 0 |
| **DIGIT** | 1 | 1 | 1 | 1 | 0 | 0 |
| **EAC** | 4 | 5 | 4 | 2 | 0 | 0 |
| **ECFIN** | 0 | 1 | 0 | 1 | 0 | 0 |
| **ECHO** | 7 | 9 | 4 | 11 | 0 | 0 |
| **EMPL** | 4 | 9 | 3 | 6 | 0 | 0 |
| **ENER** | 8 | 8 | 4 | 1 | 6 | 6 |
| **ENV** | 38 | 37 | 13 | 16 | 11 | 11 |
| **ESTAT** | 11 | 16 | 3 | 6 | 5 | 10 |
| **FISMA** | 28 | 16 | 28 | 10 | 0 | 6 |
| **FPI** | 2 | 4 | 0 | 0 | 0 | 0 |
| **GROW** | 84 | 74 | 45 | 37 | 21 | 13 |
| **HOME** | 76 | 63 | 61 | 42 | 0 | 0 |
| **JUST** | 6 | 9 | 6 | 9 | 0 | 1 |
| **MARE** | 10 | 15 | 10 | 15 | 0 | 0 |
| **MOVE** | 65 | 55 | 44 | 46 | 17 | 17 |
| **NEAR** | 64 | 65 | 65 | 65 | 0 | 0 |
| **OLAF** | 2 | 0 | 2 | 0 | 0 | 0 |
| **REGIO** | 2 | 1 | 1 | 1 | 0 | 0 |
| **RTD** | 270 | 266 | 191 | 223 | 0 | 0 |
| **SANTE** | 717 | 736 | 632 | 671 | 55 | 62 |
| **SG** | 11\* | 11 | 9 | 23 | 0 | 0 |
| **TAXUD** | 82 | 82 | 67 | 65 | 0 | 0 |
| **TRADE** | 75 | 56 | 75 | 58 | 0 | 0 |
| **ОБЩО** | **1 768** | **1 743** | **1 448** | **1 506** | **116** | **129** |

*\* Включително 11 становища, дадени от апелативния комитет, и 9 приети акта.*

**2.3** **Заседания на апелативния комитет**

През 2016 г. апелативният комитет е заседавал 5 пъти и е разгледал 11 проекта на актове за изпълнение (в областите на здравеопазването и политиката за потребителите, мобилността и транспорта), за които е бил сезиран от Комисията. Апелативният комитет не е дал становище по 11 случая. Комисията реши да приеме 9 акта за изпълнение.

**2.4** **Използване на процедурата по регулиране с контрол (ПРК)**

Както бе посочено в раздел 1, ПРК не беше засегната от реформата в областта на комитологията от 2011 г. Тази процедура не може повече да се използва в ново законодателство, но все още се среща в множество съществуващи основни актове и ще продължи да се прилага по силата на тези актове до привеждането им в съответствие. През 2016 г. съгласно ПРК бяха приети 108 мерки (вж. таблица V). Правото на възражение е било упражнено веднъж от страна на Европейския парламент. За сравнение, през 2015 г. това право не е било упражнено.

**ТАБЛИЦА V — Брой на мерките, приети съгласно процедурата по регулиране с контрол (ПРК)**

|  |  |  |  |
| --- | --- | --- | --- |
|   | **Приетимерки съгласно ПРК** | **Възражение от страна на ЕП на приемането на проекти на мерки по реда на ПРК** | **Възражение от страна на Съвета на приемането на проекти на мерки по реда на ПРК** |
| **AGRI** | 1 | 0 | 0 |
| **BUDG** | 0 | 0 | 0 |
| **CLIMA** | 0 | 0 | 0 |
| **CNECT** | 0 | 0 | 0 |
| **DEVCO** | 0 | 0 | 0 |
| **DIGIT** | 0 | 0 | 0 |
| **EAC** | 0 | 0 | 0 |
| **ECFIN** | 0 | 0 | 0 |
| **ECHO** | 0 | 0 | 0 |
| **EMPL** | 0 | 0 | 0 |
| **ENER** | 6 | 0 | 0 |
| **ENV** | 11 | 0 | 0 |
| **ESTAT** | 5 | 0 | 0 |
| **FISMA** | 0 | 0 | 0 |
| **FPI** | 0 | 0 | 0 |
| **GROW** | 21 | 0 | 0 |
| **HOME** | 0 | 0 | 0 |
| **JUST** | 0 | 0 | 0 |
| **MARE** | 0 | 0 | 0 |
| **MOVE** | 17 | 0 | 0 |
| **NEAR** | 0 | 0 | 0 |
| **OLAF** | 0 | 0 | 0 |
| **REGIO** | 0 | 0 | 0 |
| **RTD** | 0 | 0 | 0 |
| **SANTE** | 47 | 1 | 0 |
| **SG** | 0 | 0 | 0 |
| **TAXUD** | 0 | 0 | 0 |
| **TRADE** | 0 | 0 | 0 |
| **TOTAL** | **108** | **1** | **0** |

**3.** **Подробна информация за дейностите на комитетите**

В работния документ, придружаващ настоящия доклад, е представена подробна информация за работата на отделните комитети през 2016 г., която включва разбивка въз основа на съответните заинтересовани дирекции на Комисията.

**3.** **Заключение**

Европейският парламент и Съветът се приканват да вземат под внимание настоящия доклад.

1. **Регламент (ЕС) №182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр.13).** [↑](#footnote-ref-1)
2. Доклад на Комисията за работата на комитетите през 2013 година, COM(2014) 572 final. [↑](#footnote-ref-2)
3. Решение 1999/468/ЕО на Съвета от 28 юни 1999 г. (ОВ L 184, 17.7.1999 г., стр. 23), изменено с Решение 2006/512/ЕО на Съвета (ОВ C 255, 21.10.2006 г., стр. 4). [↑](#footnote-ref-3)
4. http://eur-lex.europa.eu/legal-content/BG/TXT/PDF/?uri=CELEX:32016Q0512(01)&qid=1507541229481&from=BG [↑](#footnote-ref-4)
5. Предложение за Регламент на Европейския парламент и на Съвета за адаптиране на редица правни актове, предвиждащи използване на процедурата по регулиране с контрол, към членове 290 и 291 от Договора за функционирането на Европейския съюз (COM(2016) 799). [↑](#footnote-ref-5)
6. Предложение за Регламент на Европейския парламент и на Съвета за адаптиране на редица правни актове в областта на правосъдието, предвиждащи използване на процедурата по регулиране с контрол, към член 290 от Договора за функционирането на Европейския съюз (COM(2016) 798). [↑](#footnote-ref-6)
7. Доклад на Комисията до Европейския парламент и Съвета относно прилагането на Регламент (ЕС) № 182/2011 (COM(2016) 92). [↑](#footnote-ref-7)
8. Реч за състоянието на Съюза, 2016 г.: <https://ec.europa.eu/priorities/state-union-2016_bg>. [↑](#footnote-ref-8)
9. <https://ec.europa.eu/info/law/better-regulation/have-your-say_bg> [↑](#footnote-ref-9)
10. Съобщение „По-добро регулиране за постигането на по-добри резултати — Програма на ЕС“, COM(2015) 215 final. [↑](#footnote-ref-10)
11. <http://ec.europa.eu/transparency/regcomitology/index.cfm?CLX=bg> [↑](#footnote-ref-11)
12. [C-440/14 P](http://curia.europa.eu/juris/liste.jsf?language=en&num=C-440/14%20P) — National Iranian Oil Company/Съвет. [↑](#footnote-ref-12)
13. За повече подробности: <http://ec.europa.eu/transparency/regexpert/index.cfm?Lang=BG>. [↑](#footnote-ref-13)
14. Гласуването в рамките на комитета може да стане на негово редовно заседание или, в надлежно обосновани случаи, по реда на писмена процедура, в съответствие с член 3, параграф 5 от Регламента относно комитологията. [↑](#footnote-ref-14)
15. Следва да се отбележи, че е възможно да има несъответствия между броя на становищата и този на актовете/мерките за изпълнение през дадена година. Причините за това са обяснени във въведението на придружаващия доклада работен документ на службите на Комисията. [↑](#footnote-ref-15)
16. В общия брой на становищата са включените и гласовете „без мнение“. [↑](#footnote-ref-16)